CELEX: 22014D0534
Language: hu
Date: 2014-08-05 00:00:00
Title: 2014/534/EU: Az AKCS–EU Nagykövetek Bizottságának 2/2014 határozata ( 2014. augusztus 5. ) a Vállalkozásfejlesztési Központ (CDE) igazgatótanácsi tagjainak kinevezéséről

20.8.2014   
            
            
               HU
            
            
               Az Európai Unió Hivatalos Lapja
            
            
               L 245/9
            
         AZ AKCS–EU NAGYKÖVETEK BIZOTTSÁGÁNAK 2/2014 HATÁROZATA
   (2014. augusztus 5.)
   a Vállalkozásfejlesztési Központ (CDE) igazgatótanácsi tagjainak kinevezéséről
   
      (2014/534/EU)
   
   AZ AKCS–EU NAGYKÖVETEK BIZOTTSÁGA,
   tekintettel az első alkalommal 2005. június 25-én Luxembourgban módosított (1) és második alkalommal 2010. június 22-én Ouagadougouban módosított (2), az egyrészről az afrikai, karibi és csendes-óceáni államok, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (3) és különösen annak III. melléklete 2. cikkének (6) bekezdésére,
   tekintettel az AKCS–EK Nagykövetek Bizottságának a Vállalkozásfejlesztési Központ alapszabályáról és eljárási szabályzatáról szóló, 2005. július 20-i 8/2005 határozatára (4) és különösen annak 9. cikke (1) bekezdésére,
   mivel:
   
               (1)
            
            
               A Vállalkozásfejlesztési Központnak az AKCS–EK Nagykövetek Bizottsága 2005. július 20-i 8/2005 határozatával elfogadott alapszabályának és eljárási szabályzatának 9. cikke úgy rendelkezik, hogy az igazgatótanács tagjait a Nagykövetek Bizottsága nevezi ki legfeljebb ötéves időtartamra.
            
         
               (2)
            
            
               A Vállalkozásfejlesztési Központ jelenlegi igazgatótanácsában az EU-t képviselő – az AKCS–EU Nagykövetek Bizottsága által 2013. július 30-án elfogadott, az 1/2014 határozattal (5) meghosszabbított 3/2013 határozatával (6) kinevezett – három tag hivatali ideje 2014. szeptember 6-án lejár,
            
         A KÖVETKEZŐKÉPPEN HATÁROZOTT:
   1. cikk
   Az általa a hatáskörén belül esetlegesen később meghozandó határozatok sérelme nélkül az AKCS–EU Nagykövetek Bizottsága a Vállalkozásfejlesztési Központ igazgatótanácsának tagjaivá nevezi ki az alábbi személyeket:
   
               —
            
            
               Jacek ADAMSKI,
            
         
               —
            
            
               Martin BENKO,
            
         
               —
            
            
               Nicole BOLLEN,
            
         
               —
            
            
               John Atkins ARUHURI,
            
         
               —
            
            
               Maria MACHAILO-ELLIS,
            
         
               —
            
            
               Félix MOUKO,
            
         akiknek a hivatali ideje 2018. szeptember 6-ig vagy a Vállalkozásfejlesztési Központ megszűnéséig tart, attól függően, hogy melyik időpont következik be korábban.
   2. cikk
   Ez a határozat az elfogadásának napján lép hatályba. Ez a határozat a Vállalkozásfejlesztési Központ helyzetétől függően bármikor felülvizsgálható.
   
      Kelt Brüsszelben, 2014. augusztus 5-én.
      
         
            az AKCS–EU Nagykövetek Bizottsága részéről
         
         
            az elnök
         
         D. B. KAMALA
      
   
   
      (1)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).
   
      (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).
   
      (3)  HL L 317., 2000.12.5., 3. o.
   
   
      (4)  HL L 66., 2006.3.8., 16. o.
   
   
      (5)  Az AKCS–EU Nagykövetek Bizottságának 1/2014 határozata a Vállalkozásfejlesztési Központ (CDE) igazgatótanácsi tagjainak kinevezéséről (HL L 67., 2014.3.7., 7. o.).
   
      (6)  Az AKCS–EU Nagykövetek Bizottságának 3/2013 határozata (2013. július 30.) a Vállalkozásfejlesztési Központ igazgatótanácsi tagjainak kinevezéséről (HL L 263., 2013.10.5., 18. o.).